मुलुकी देवानी (संहिता) ऐन, २०७४

ठहरिएमा सम्बन्धित निकायले त्यस्तो कार्य गर्ने व्यक्तिलाई यस परिच्छेद बमोजिम भएको जरिबानाको आधा रकम उजुर गर्ने व्यक्तिलाई पुरस्कार वापत उपलब्ध गराउनु पर्नेछ । दफा ३१०, उपदफा (३): उपदफा (१) बमोजिम दिइएको उजुरी सम्बन्धित निकायले गोप्य राख्न सक्नेछ । दफा ३११: कारबाही हुने : दफा ३११, उपदफा (१): कुनै कर्मचारीले जानीजानी हेलचेक्र्याई वा लापरवाहीसाथ सरकारी, सार्वजनिक वा सामुदायिक सम्पति कुनै व्यक्तिको नाममा दर्ता गरे वा गराएमा वा यस परिच्छेद बमोजिम सहयोग गर्नु पर्ने कर्तव्य भएको कर्मचारीले कुनै सहयोग नगरेमा त्यस्तो कर्मचारीलाई निजको सेवा, शर्त सम्बन्धी कानून बमोजिम विभागीय कारबाही हुनेछ । दफा ३११, उपदफा (२): उपदफा (१) बमोजिमको काम गर्ने कर्मचारी उपदफा (१) को कारबाहीको अतिरिक्त कानून बमोजिम फौजदारी कसूरमा कारबाही गर्न बाधा पर्न छैन । दफा ३१२: मुद्दा दायर गर्न वा निवेदन वा पुनरावेदन गर्न सरकारी वकिललाई अधिकार हुने : दफा ३१२, उपदफा (१): कुनै निकाय वा अधिकारीले सरकारी वा सार्वजनिक सम्पत्तिमा प्रतिकूल असर पर्ने गरी गरेको निर्णय उपर कानून बमोजिम मुद्दा गर्न, निवेदन वा पुनरावेदन गर्ने अधिकार सम्बन्धित सरकारी वकिललाई हुनेछ। दफा ३१२, उपदफा (२): उपदफा (१) बमोजिम मुद्दा दायर गर्दा वा निवेदन वा पुनरावेदन दिने सम्बन्धमा सम्बन्धित कार्यालय वा अधिकारीले सरकारी वकिललाई आवश्यक पर्ने कागजात उपलब्ध गराउने लगायत अन्य सहयोग गर्नु पर्नेछ। दफा ३१३: हदम्याद : यस परिच्छेदको दफा ३०५, ३०६ र ३०७ को सम्बन्धमा जहिलेसुकै र अन्य दफा बमोजिम भए गरेको काम कारबाहीबाट मर्का पर्ने व्यक्तिले त्यस्तो काम कारबाही भए गरेको मितिले एक वर्षभित्र नालिस गर्न सक्नेछ। दफा ३१४: गुठी स्थापना भएको मानिने : कसैले आफ्नो हक, भोग र स्वामित्वको सम्पत्ति हितग्राहीको लागि अरु कसैवाट सञ्चालन र व्यवस्थापन गर्ने गरी आवश्यक बन्दोबस्त गरेकोमा गुठी स्थापना भएको मानिनेछ। दफा ३१५: गुठी सार्वजनिक वा निजी हुन सक्ने : दफा ३१५, उपदफा (१): गुठी सार्वजनिक वा निजी हुन सक्नेछ। दफा ३१५, उपदफा (२): देहायको उद्देश्य पूरा गर्नको लागि राखिएको गुठी सार्वजनिक गुठी मानिनेछ :- दफा ३१५, उपदफा (२), खण्ड (क): आर्थिक विकासका पूर्वाधार वा अन्य विकास सम्बन्धी कामको लागि प्रयोग हुने कोषको स्थापना, सञ्चालन तथा प्रयोग गर्ने, दफा ३१५, उपदफा (२), खण्ड (ख): निम्न आय भएका व्यक्तिहरूको सीप विकास तथा रोजगारीको अवसरको सिर्जना तथा विकासको कार्य गर्न आवश्यक कोषको स्थापना तथा सञ्चालन गर्ने, दफा ३१५, उपदफा (२), खण्ड (ग): सामाजिक कल्याणकारी कार्यक्रम सञ्चालन गर्ने, दफा ३१५, उपदफा (२), खण्ड (घ): विद्यालय, महाविद्यालय, विश्वविद्यालय जस्ता सर्वसाधारणको लागि उपयोगी हुने शैक्षिक तथा प्राज्ञिक संस्थाहरू स्थापना गरी सञ्चालन गर्ने, दफा ३१५, उपदफा (२), खण्ड (ङ): अस्पताल वा स्वास्थ्य चौकी जस्ता सार्वजनिक प्रयोजनको लागि चिकित्सालय स्थापना गरी सञ्चालन गर्ने, दफा ३१५, उपदफा (२), खण्ड (च): प्राकृतिक, ऐतिहासिक वा साँस्कृतिक सम्पदाको संरक्षण वा त्यस्तो कार्यको प्रवर्द्धन गर्ने, दफा ३१५, उपदफा (२), खण्ड (छ): वन्य जन्तु, जलचर वा वातावरणीय संरक्षणका कार्यक्रम सञ्चालन गर्ने, दफा ३१५, उपदफा (२), खण्ड (ज): विभिन्न वर्ग, समूह वा समुदायको हित संरक्षण, कल्याण वा उत्थानको लागि कार्यक्रम सञ्चालन गर्ने, दफा ३१५, उपदफा (२), खण्ड (झ): खेलकुद सम्बन्धी कार्यक्रम सञ्चालन गर्ने, दफा ३१५, उपदफा (२), खण्ड (ञ): सेवामुखी कल्याणकारी कार्य गर्ने, दफा ३१५, उपदफा (२), खण्ड (ट): उद्धार कार्य सञ्चालन गर्ने, दफा ३१५, उपदफा (२), खण्ड (ठ): मठ, मन्दिर, गुम्बा, चैत्य, मस्जिद, गिर्जाघर वा त्यस्तै अन्य धार्मिक कृत्य गर्ने, दफा ३१५, उपदफा (२), मुलुकी देवानी (संहिता) ऐन, २०७४